            На основу чл. 54. Закона о државним службеницима („Службени гласник РС”, бр. 79/05, 81/05-исправка, 83/05-исправка, 64/07, 67/07-исправка, 116/08, 104/09, 99/14, 94/17, 95/18, 157/20, 142/22, 13/25 - одлука УС, 19/25, 109/25 и 9/26), члана 9. став 1. Уредбе о интерном и јавном конкурсу за попуњавање радних места у државним органима („Службени гласник РС”, бр. 2/19, 67/21 и 19/26) и Закључка Комисије за давање сагласности за ново запошљавање и додатно радно ангажовање код корисника јавних средстава 51 број: 112-6389/2026 од 29.06.2026. године, Министарство пољопривреде, шумарства и водопривреде оглашава:

ЈАВНИ КОНКУРС 
ЗА ПОПУЊАВАЊЕ ИЗВРШИЛАЧКИХ 
РАДНИХ МЕСТА 


I Орган у коме се радна места попуњавају:
Министарство пољопривреде, шумарства и водопривреде - Дирекција за националне референтне лабораторије, Београд - Земун, Батајнички друм бр. 7, део 10;
II Радна места која се попуњавају:

1. Радно место за аналитичко-хемијске методе испитивања хране и рад у лабораторијском информационом систему, у звању виши саветник, Лабораторија за испитивање пестицида и других органских контаминената у храни и храни за животиње, Лабораторија за физичко - хемијска испитивања хране и хране за животиње, Дирекција за националне референтне лабораторије – 1 извршилац.
Опис послова: Обавља активности у вези са лабораторијским испитивањем хране применом аналитичко-хемијске методе испитивања хране; спроводи оперативне аналитичке поступке у лабораторијском информационом систему, врши контролу улазних елемената значајних за испитивање хране и врши оцену усклађености захтева за испитивање са обимом лабораторијских услуга; креира мере и корективне факторе, израђује предлоге за унапређење логаритамских фукција лабораторијског информационог система и  спроводи инетерне провере мерних инструмената, прибора и аналитичке опреме; спроводи стандандардне оперативне процедуре за валидацију  и верификацију  аналитичко - хемијских метода испитивања хране и обавља послове аналитичара лабораторијских испитивања и стара се о правилном руковању и одржавању опреме;  врши припрему и израду процедура за успостављање и одржавање система квалитета, води записе система менаџмета и врши израду периодичних и годишњих извештаја о реализацији рада Лабораторије;  стара се о нешкодљивом уклањању узорака након анализе и спроводи мере интерне провере и мере  адекватног руковања и чувања референтног материјала; спроводи поступке и процедуре за инетерно и екстерно обезбеђивање валидности резултата Лабораторије; спроводи поступке контроле и пријема робе, добара, услуга неопходних за рад Лабораторије; обавља и друге послове по налогу шефа Лабораторије.
Услови: Стечено високо образовање из научне области хемијске науке – одсек хемија или одсек биохемија или из научне области физичко-хемијске науке (дипл. физикохемичар, мастер физикохемичар, специјалиста физикохемичар, специјалиста струковни физикохемичар) или из научне области технолошко инжењерство - смер прехрамбена технологија или смер биохемијско инжењерство и биотехнологија на основним академским студијама у обиму од најмање 240 ЕСПБ бодова, мастер академским студијама, специјалистичким академским студијама, специјалистичким струковним студијама, мастер струковним студијама, односно на основним студијама у трајању од најмање четири године или специјалистичким студијама на факултету и најмање пет година радног искуства у струци; положен државни стручни испит, као и потребне компетенције за обављање послова радног места.
Висина основне плате: 129.677,72 динара (нето).
Место рада: Београд - Земун, Батајнички друм бр.7, део 10.
2. Радно место лабораторијски техничар за физичко хемијска испитивања, у звању референт, Лабораторија за испитивање пестицида и других органских контаминената у храни и храни за животиње, Лабораторија за физичко - хемијска испитивања хране и хране за животиње, Дирекција за националне референтне лабораторије – 1 извршилац.
Опис послова: Обавља послове у вези са пријемом и припремом узорака за лабораторијска испитивања (извршилац); припрема радне растворе и реагенсе неопходне за извођење испитивања и узорке за испитивање, уноси и обрађује добијене податке и припрема извештаје у вези са обављеним лабораторијским испитивањима; води евиденцију и обавља административне послове; изводи непосредно методе анализе, одржава радне површине и радне просторе у лабораторији чистим и спремним за рад, помаже и асистира у лабораторијским пословима и испитивањима; стара се о лабораторијском материјалу, посуђу, уређајима и апаратима; обавља и друге послове по налогу шефа Лабораторије.    
Услови: Образовање стечено у средњој школи у четворогодишњем трајању и најмање две године радног искуства у струци; положен државни стручни испит, као и потребне компетенције за обављање послова радног места.
Висина основне плате: 50.757,70 динара (нето).
Напомена:  Ако је основна плата запосленог обрачуната на основу закона којим се уређују плате, нижа од минималне зараде утврђена на основу одлуке Социјално-економског савета Републике Србије, односно Владе о минималној цени рада за месец за који се врши обрачун и исплата, запослени има право на основну плату у висини минималне зараде за тај месец, у складу са законом.

Место рада: Београд - Земун, Батајнички друм бр.7, део 10.
III Фазе изборног поступка и учешће кандидата:
Изборни поступак се спроводи из више обавезних фаза и то следећим редоследом: провера општих функционалних компетенција, провера посебних функционалних компетенција, провера понашајних компетенција и интервју са Конкурсном комисијом. 
Кандидат који не испуни мерило за проверу одређене компетенције у једној фази изборног поступка, обавештава се о резултату провере компетенције и не позива се да учествује у провери следеће компетенције у истој или наредној фази изборног поступка.       
Провера општих функционалних компетенција: 
· „Организација и рад државних органа Републике Србије“ - провераваће се путем  теста (писано),
· „Дигитална писменост“ – провераваће се решавањем задатака (практичним радом на рачунару),
· „Пословна комуникација“ – провераваће се путем симулације (писано).

Напомена: У погледу провере опште функционалне компетенције „Дигитална писменост“ (поседовању знања и вештина у основама коришћења рачунара, основама коришћења интернета, обради текста и табела, табеларне калкулације), ако учесник конкурса поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенције – Дигитална писменост, неопходно је да уз пријавни образац (уредно и у потпуности попуњен у делу *Рад на рачунару), достави и тражени доказ у оригиналу или овереној фото-копији.
Конкурсна комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.
Информације о материјалима за припрему кандидата за проверу општих функционалних компетенција могу се наћи на интернет презентацији Службе за управљање кадровима, www.suk.gov.rs.

Провера посебних функционалних компетенција: 
Након пријема извештаја о резултатима провере општих функционалних компетенција, међу кандидатима који буду испунили мерила за проверу општих функционалних компетенција, вршиће се провера посебних функционалних компетенција, и то:
За радно место под редним бројем 1:
1. Посебна функционална компетенција за област рада стручно-оперативни послови (методе анализе и закључивања о стању у области) - провераваће се усмено путем симулације;
2. Посебна функционална компетенција за одређено радно место - планска документа, прописи и акти из надлежности и организације органа: (Закон о безбедности хране) - провераваће се усмено путем симулације;
3. Посебна функционална компетенција за одређено радно место, процедуре и методологије из делокруга радног места (СРПС ИСО 17025:2017) – провераваће се усмено путем симулације
4. Посебна функционална компетенција за радно место – страни језик (Енглески језик ниво  Б1) – провераваће се писано путем теста

За радно место под редним бројем 2:
1. Посебна функционална компетенција за област рада - стручно–оперативни послови (технике обраде и израде прегледа података) – провераваће се усмено путем симулације;
2. Посебна функционална компетенција за одређено радно место - планска документа, прописи и акти из надлежности и организације органа: (Закон о безбедности хране) - провераваће се усмено путем симулације;

3. Посебна функционална компетенција за одређено радно место, процедуре и методологије из делокруга радног места (СРПС ИСО 17025:2017) – провераваће се усмено путем симулације.

Напомена: Ако учесник конкурса поседује важећи сертификат, потврду или други одговарајући доказ о знању енглеског језика, на траженом нивоу, и жели да на основу њега буде ослобођен тестирања компетенције знање страног језика, неопходно је да уз пријавни образац (уредно и у потпуности попуњен у делу * Знање страних језика који су тражени конкурсом), достави и тражени доказ у оригиналу или овереној фото-копији.
Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.
Информације о материјалима за припрему кандидата за проверу посебних функционалних комптенција могу се наћи на сајту Дирекције за националне референтне лабораторије,   www.dnrl.minpolj.gov.rs/.
Информације o материјалимa за припрему кандидата за проверу посебне функционалне компетенције страни језик (енглески језик Б1) могу се наћи на блогу Службе за управљање кадровима (https://kutak.suk.gov.rs/kutak znanja) у одељку ,,Материјали за припрему-за органе државне управе''.
Провера понашајних компетенција за сва извршилачка радна места:
	Понашајне компетенције (управљање информацијама, управљање задацима и остваривање резултата, оријентација ка учењу и променама, изградња и одржавање професионалних односа, савесност, посвећеност и интегритет) провераваће се путем психометријских тестова и интервјуа базираним на компетенцијама.
Интервју са комисијом: 
	Процена мотивације за рад на радном месту и прихватање вредности државних органа – провераваће се путем интервјуа са Конкурсном комисијом (усмено).
IV Пријава на јавни конкурс врши се на Обрасцу пријаве који је доступан на интернет презентацији Службе за управљање кадровима и Министарства пољопривреде, шумарства и водопривреде или у штампаној верзији на писарници Министарства пољопривреде, шумарства и водопривреде, Немањина 22-26, Београд.
Приликом предаје пријаве на јавни конкурс, пријава добија шифру под којом подносилац пријаве учествује у даљем изборном поступку. Шифра пријаве уноси се у образац пријаве након што Конкурсна комисија састави списак кандидата међу којима се спроводи изборни поступак. 
Подносиоци пријаве се обавештавају о додељеној шифри у року од три дана од дана пријема пријаве, достављањем наведеног податка на начин који је у пријави назначио за доставу обавештења.
Напомена:
Пример правилно попуњеног обрасца пријаве се може погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Образац пријаве''.

V Рок за подношење пријава: рок за подношење пријава је 15 дана и почиње да тече наредног дана од дана објављивања јавног конкурса у периодичном издању огласа Националне службе за запошљавање − листу „Послови”.

VI Адреса на коју се подноси попуњен образац пријаве на јавни конкурс: Пријаве на јавни конкурс шаљу се поштом на адресу: Министарство пољопривреде, шумарства и водопривреде, ул. Немањина бр. 22-26, 11000 Београд, или предају непосредно на писарници Министарства пољопривреде, шумарства и водопривреде, ул. Немањина бр. 22-26, Београд, са назнаком „За јавни конкурс за попуњавање извршилачког радног места”. 

VII Лице које је задужено за давање обавештења о јавном конкурсу: Лазар Стојановић, телефон: 011/3616-284.

VIII Општи услови за запослење: држављанство Републике Србије; да је учесник конкурса пунолетан; да учеснику конкурса раније није престајао радни однос у државном органу због теже повреде дужности из радног односа и да није осуђиван на казну затвора од најмање шест месеци.
IX Докази које прилажу кандидати који су успешно прошли фазе изборног поступка пре интервјуа са Конкурсном комисијом: 
· оригинал или оверена фото-копија извода из матичне књиге рођених; 
· оригинал или оверена фото-копија уверења о држављанству; 
· оригинал или оверена фото-копија дипломе којом се потврђује стручна спрема; 
· оригинал или оверена фото-копија доказа о положеном државном стручном испиту за рад у државним органима; 
· оригинал или оверена фото-копија доказа о радном искуству у струци (потврда, решење и други акти којима се доказује на којим пословима, са којом стручном спремом и у ком временском периоду је стечено радно искуство).
· оригинал или оверена фото-копија доказа да кандидату није престао радни однос у државном органу због теже повреде дужности из радног односа (за кандидате који су радили у државном органу).


Напомена:
Пример правилно попуњене потврде од послодавца може се погледати на блогу Службе за управљање кадровима (https://kutak.suk.gov.rs/vodic-za-kandidate) у одељку ,,Предаја докумената.” У оквиру корака “Предаја докумената” можете преузети шаблон потврде коју послодавац може да попуни.
Државни службеник који се пријављује на јавни конкурс уместо уверења о држављанству и извода из матичне књиге рођених подноси оригинал или оверену фото-копију решења о распоређивању или премештају на радно место у органу у коме ради или решења да је државни службеник нераспоређен.
Сви докази прилажу се у оригиналу или фото-копији која је оверена код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама као поверени посао). Као доказ се могу приложити и фото-копије докумената које су оверене пре 1. марта 2017. године у основним судовима, односно општинским управама. 
Сви докази прилажу се на српском језику, у супротном морају бити преведени и оверени од стране овлашћеног судског тумача. Диплома којом се потврђује врста и степен стручне спреме/образовања, а која је стечена у иностранству мора бити нострификована у складу са Законом о високом образовању (,,Сл. гласник РС”, бр. 88/17, 73/18, 27/18 – др. закон, 67/19, 6/20 – др. закони, 11/21 – аутентично тумачење, 67/21, 67/21 - др. закон, 76/23 и 19/25).
X Документа о чињеницама о којима се води службена евиденција су: извод из матичне књиге рођених, уверење о држављанству и уверење о положеном државном стручном испиту за рад у државним органима.
Законом о општем управном поступку („Службени гласник РС“, бр. 18/16, 95/18 - аутентично тумачење и 2/23 – одлука УС) прописано је, између осталог, да је орган дужан да по службеној дужности, у складу са законом, врши увид у податке о чињеницама неопходним за одлучивање о којима се води службена евиденција, да их прибавља и обрађује (члан 9. став 3.); да у поступку који се покреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама (члан 103. став 3). 
Потребно је да учесник конкурса у делу Изјава*, у обрасцу пријаве, заокружи на који начин жели да се прибаве његови подаци из службених евиденција.

XI Рок за подношење доказа: Кандидати који су успешно прошли фазе изборног поступка, пре интервјуа са Конкурсном комисијом позивају се да у року од 5 (пет) радних дана од дана пријема обавештења, доставе наведене доказе који се прилажу у конкурсном поступку.
Кандидати који не доставе доказе који се прилажу у конкурсном поступку, односно који на основу достављених или прибављених доказа не испуњавају услове за запослење, писмено се обавештавају да су искључени из даљег изборног поступка. Докази се достављају на адресу Министарства пољопривреде, шумарства и водопривреде, Немањина 22-26, 11000 Београд.
Напомена: За више информација о радном искуству у струци и потврди од послодавца коју је потребно поднети у оквиру конкурсне документације за рад у органима државе управе погледајте Мапу изборног поступка у делу Кутак на адреси https://kutak.suk.gov.rs/vodic-za-kandidate у одељку Предаја докумената.

XII Трајање радног односа: За сва радна места радни однос се заснива на неодређено време.

XIII Датум и место провере компетенција учесника конкурса у изборном поступку: са учесницима конкурса чије су пријаве благовремене, допуштене, разумљиве, потпуне и који испуњавају услове предвиђене огласом о јавном конкурсу, на основу података наведених у обрасцу пријаве на конкурс, изборни поступак ће се спровести почев од 5. октобра 2026. године, о чему ће кандидати бити обавештени на контакте (бројеве телефона или електронске адресе) које наведу у својим пријавама. 
Провера општих функционалних компетенција, посебних функционалних компетенција и понашајних компетенција ће се обавити у просторијама Службе за управљање кадровима, у Палати Србија, Нови Београд, Булевар Михајла Пупина бр. 2 (источно крило). 
Интервју са Конкурсном комисијом обавиће се у просторијама Министарства пољопривреде, шумарства и водопривреде, Београд, Немањина 22-26.
Учесници конкурса који успешно прођу једну фазу изборног поступка обавештавају се о датуму, месту и времену спровођења наредне фазе изборног поступка на контакте (бројеве телефона или електронске адресе) које наведу у својим пријавама. 

XIV Начин достављања одлуке о избору кандидата:
Решење о пријему у радни однос јавно ће се објавити на веб презентацији органа и огласној табли органа у сврху обавештавања јавности и кандидата који су учествовали у изборном поступку о исходу конкурсног поступка и остваривања права на жалбу. Достава свим кандидатима који су учествовали у изборном поступку сматра се извршеном истеком 15 дана од дана објављивања решења на веб презентацији органа и огласној табли органа.

Напомене:
	Чланом 9. Закона о државним службеницима, прописано је да су кандидатима при запошљавању у државни орган, под једнаким условима доступна сва радна места и да се избор кандидата врши на основу провере компетенција. 
	Положен државни стручни испит није услов нити предност за заснивање радног односа. 
	Кандидати који први пут заснивају радни однос у државном органу подлежу пробном раду. Пробни рад за радни однос на неодређено време траје шест месеци. 
	Кандидати без положеног државног стручног испита примају се на рад под условом да тај испит положе до окончања пробног рада. 
	Неблаговремене, недопуштене, неразумљиве или непотпуне пријаве биће одбачене решењем конкурсне комисије.
	Јавни конкурс спроводи Конкурсна комисија коју је именовао в.д директор Дирекције за националне референтне лабораторије.
	Овај конкурс објављује се на web страници Министарства пољопривреде, шумарства и водопривреде, https://minpolj.gov.rs/, на web страници Службе за управљање кадровима: www.suk.gov.rs, на огласној табли, web страници и периодичном издању огласа Националне службе за запошљавање.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола. 

